Diari Oficial de la Generalitat Valenciana


Sumari del DOGV 4772, del 10-06-2004 (2004/5518)

ORDE de 30 d'abril de 2004, de la Conselleria de Cultura, Educació i Esport, per la qual es modifica l'autorització al centre docent privat d'Educació Especial Alpe, de Torrevieja (Alacant).
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4772

Data del DOGV
:   10-06-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/5518


Data del document
:   30-04-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Torrevieja
    * centre d'ensenyament
    * ensenyament privat

ORDE de 30 d'abril de 2004, de la Conselleria de Cultura, Educació i Esport, per la qual es modifica l'autorització al centre docent privat d'Educació Especial Alpe, de Torrevieja (Alacant). [2004/F5518]
  
L'expedient ha sigut iniciat a instància del representant de la titularitat del centre docent privat d'Educació Especial Alpe, número de codi 46643448, situat a la Carretera Nacional 332, d'Alacant a Torrevieja, Torrevieja, el qual sol·licita autorització per a ampliar en dos el nombre d'unitats d'Educació Especial Específica.
  
La Direcció General de Centres Docents, va declarar, per mitjà de Resolució de 6 de febrer de 2002, l'adequació de les instal·lacions proposades, pel que fa a espais educatius, al que disposa la legislació aplicable. Per la qual cosa l'autorització d'obertura i funcionament ha d'ajustar-se a allò disposat a l'article 6.3 del Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
L'expedient ha sigut tramitat per la Direcció Territorial de Cultura, Educació i Esport d'Alacant i inclou informes favorables de la Unitat Tècnica de Construccions i de la Unitat d'Inspecció Educativa referent a la relació de professors i titulacions respectives, de conformitat amb la legislació aplicable.
  
Vists la Llei Orgànica 8/1985, de 3 de juliol, (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.1990), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.2002), l'Orde de 26 de març de 1981 del Ministeri d'Educació i Ciència (BOE de 06.04.1981), per la qual s'aproven els programes de necessitats per a la redacció dels projectes de construcció i adaptació de centres d'Educació Especial, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Modificar l'autorització del centre que a continuació s'indica en els termes que s'hi especifiquen.
  
Centre: CEE Alpe
  
Titular: Asociación Comarcal para Rehabilitación del Deficiente
  
Adreça: Ctra. Nacional 332, Alacant-Torrevieja
  
Localitat: Torrevieja
  
Província: Alacant
  
Codi: 11927181
  
Modificació que s'autoritza:
  
- S'autoritzen dos unitats d'Educació Especial Específica, de manera que el centre queda configurat, en la seua totalitat, amb la següent composició:
  
- 4 unitats d'Educació Especial Específica, amb 40 llocs escolars.
  
Disposició addicional única
  
La present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 30 d'abril de 2004
  
El conseller de Cultura, Educació i Esport
  
ESTEBAN GONZÁLEZ PONS